
ROMÂNIA								APROBAT,
JUDETUL TIMIŞ							  PRIMAR
MUNICIPIUL TIMIŞOARA				       NICOLAE ROBU
PRIMĂRIA					     
NR. ……….........../…………


REFERAT
privind tarifele pentru serviciile prestate de SC Compania Locală de Termoficare ColtermSA

Având în vedere adresa nr. RE2014-2110/03.12.2014 a SC Colterm SA prin care solicită iniţierea procedurilor pentru aprobarea tarifelor la serviciile practicate de companie;
Având în vedere că în Legea privind serviciile comunitare de utilităţi publice, se prevede explicit că pentru prestarea unor servicii conexe serviciilor de utilităţi publice, cum sunt eliberarea acordurilor şi avizelor, verificarea documentaţiilor tehnico-economice, expertizele tehnice, service-ul instalaţiilor de utilizare şi altele asemenea, tarifele se fundamentează pe tipuri de lucrări sau servicii prestate de operatori şi se aprobă prin hotărâri ale autorităţilor deliberative ale unităţilor administrativ-teritoriale;
Având în vedere documentaţia întocmită şi depusă de SC Colterm SA prin care se justifică fiecare tarif propus spre aprobare;
Potrivit art.36 alin.2 lit.d) şi alin.6 lit.a) pct.14 din Legea nr.215/2001 a administraţiei publice locale, consiliul local exercită atribuţii privind gestionarea serviciilor furnizate către cetăţeni, asigurând potrivit competenţelor sale şi în condiţiile legii, cadrul necesar pentru furnizarea serviciilor publice de interes local privind serviciile comunitare de utilitate publice.
În conformitate cu  art. 43 alin. 8 din Legea 51/2006 privind serviciile comunitare de utilităţi publice, republicată;
	
PROPUNEM:
Consiliului Local
1. Aprobarea tarifelor pentru serviciile prestate de SC Compania Locală de Termoficare Colterm SA prevăzute în Anexă.

